

 Република Србија

 Аутономна Покрајина Војводина

 Општина Ковин

 ОПШТИНСКА УПРАВА КОВИН

 Број: 400-28/2022-IV

 Датум: 21.11.2022.године

 26220 Ко в и н, ул. ЈНА бр.5

 Tеl. 013/742-104; 742-268

***РЕЗУЛТАТИ АНКЕТЕ О ПРОЈЕКТИМА – ВАШИМ ИДЕЈАМА ЗА КОЈЕ СМАТРАТЕ ДА ТРЕБА ДА СЕ НАЂУ У БУЏЕТУ У 2023. ГОДИНИ***

Поштовани грађани и грађанке,

 Након завршеног процеса јавног анкетирања које је спроведено у периоду од 02. до 16. новембра 2022. године, обавештавамо вас о резултатима прикупљених идеја. ***Користимо прилику да се захвалимо свим суграђанима са територије општине на издвојеном времену и труду приликом попуњавања анкете***

 **Укупно важећих попуњених анкета било је 85** (56 штампаних, ручно попуњених и 29 преко веб сајта). Укупно **неважећих** анкета било је **15** ( 12 штампаних, ручно попуњених и 3 преко веб сајта)

Учесницима анкете омогућено је да на предвиђеном делу анкете напишу своју идеју и образложе зашто је она важна за нашу општину Ковин. **И ево листе ваших предлога, уз напомену да смо укључили само идеје за пројекте који не излазе из оквира надлежности општине, односно локалне самоуправе**:

* Уређење паркова у Баваништу;
* Изградња капела на гробљима у Баваништу;
* Изградња канализационе мреже у Баваништу;
* Рад амбуланте у поподневној смени у Баваништу;
* Асфалтирање улица у Баваништу;
* Асфалтирање улица у Ковину;
* Изградња бициклистичке стазе Ковин – Скореновац и Скореновац - Плочица;
* Изградња бициклистичке стазе кроз цео Ковин;
* Санација бициклистичке стазе;
* Изградња пешачко-бициклистичке стазе од Црне Баре до Шљункаре;
* Сређивање Шљункаре;
* Да се уради водовод и канализација у Скореновцу;
* Одржавање спортских терена;
* Кошење терена у Малом Баваништу;
* Насипање путева у Малом Баваништу;
* Улична расвета у Малом Баваништу;
* Уређење тротоара у улици Иве Лоле Рибара (од улице Бранислава Нушића до улице Светог Саве);
* Уређење паркинга у улици Иве Лоле Рибара (од Улице цара Лазара до улице Светог Саве-**обе стране**);
* Уређење паркинга код поште, у Поштанској улици у Ковину (са једне и друге стране);
* Изградња паркинга код Центра за социјални рад Ковин, Трг Жарка Зрењанина;
* Изградња паркинг места у околини стамбених зграда;
* Завршетак изградње базена;
* Изградња кружног тока код хотела „Стари град“ у Ковину;
* Изградња тениског терена у Другој месној заједници;
* Решавање проблема отпадних вода иза насипа, иза шумске управе и расадника;
* Сређивање Дунавца, постављање клацкалица и љуљашки за децу, поставка нових клупа;
* Уређење трга Ковина, тако да добије нови изглед, да се озелени, стави фонтана и нови мобилијар;
* Поправка уништених и постављање нових клупа за седење;
* Постављање клупа дуж целе Цара Лазара улице у Ковину, све до ССШ „Васа Пелагић“;
* Проширење простора теретане у Установи за спорт, набавка сталка за чучњеве и набавка бучица већих тежина, squat rack кавез носач шипке за чучњеве ;
* Санација пута у Војвођанској улици у Ковину;
* Асфалтирање пута од раскрснице за Банатски Брестовац до села;
* Пут Делиблато-Мраморак
* Довођење нових инвеститора и отварање нових фабрика;
* Постављање нових канти за смеће по центру Ковина;
* Постављање канти за смеће у улицама које нису у центру Ковина (у Немањиној улици - од школе ка Баваништу, у ЈНА улици - од школе ка кружном току);
* Замена столарије на ОШ „Сава Максимовић“ у Мраморку и сређивање тоалета;
* Санација фасаде на згради ОШ „Ђура Јакшић“ у Ковину;
* Санација фасаде на установи „Центар за културу“ у Ковину;
* Увећање капацитета азила за псе;
* Место за дружење и учење младих;
* Сређивање парка у Мраморку (фале клупе, дечији мобилијар), постављање видео надзора;
* Водовод и канализација у Мраморку;
* Сређивање немачког гробља у Мраморку;
* Санација депоније у Делиблату и измештање исте;
* Да се депонија уради по угледу на Регионалну депонију Суботице или Лесковца;
* Канализација у Гају;
* Клизалиште у центру града;
* Санација старог/новог стадиона за мале спортове (код ОШ „Јован Јовановић Змај“);
* Одржавање манифестације у оквиру удружења ЦДП (удржење за целебралну и дечију парализу).

***Трудићемо се да што више идеја из овогодишње Јавне анкете укључимо у реализацију за наредну буџетску годину.***

 ***ХВАЛА НА САРАДЊИ!***

 *Радна група за партиципативно буџетирање*

 *Општинске управе Ковин*